Papildu skaidrojums par finanšu piedāvājuma sagatavošanu

Sagatavojot iepirkuma procedūras “Topogrāfisko plānu un būvniecības ieceres dokumentācijas izstrāde” Nr. RS2024/085/AK Finanšu piedāvājumu (nolikuma 3.pielikums), tajā jābūt norādītai kopējai piedāvājuma cenai. Tas nozīmē, ka, aizpildot minēto 3.pielikumu, pretendentam jānosaka piedāvājuma kopējā cena un cena katram darbam:
1. Topogrāfiskā plāna izstrādes izmaksas;
2. Būvprojekta izstrādes izmaksas;
3. Autoruzraudzības izmaksas;
4. Izmaksas kopā visiem darbiem.

Lai sagatavotu korektu Finanšu piedāvājumu, ieteicams sākotnēji noteikt katra darba cenu (katrai iepirkuma priekšmeta daļai) un tad aizpildīt Finanšu piedāvājumu (3.pielikumu), kāds pievienots iepirkuma nolikumā. 
Nolikuma 3.pielikumā norādītie % ierobežojumi (un arī tabulas aiļu numerācija) attiecināmi uz darbu posmu nodevumiem un maksājumu veikšanu par tiem. 
Saskaņā ar līguma projekta nosacījumiem maksājumi tiks veikti šādos posmos:
1. Par topogrāfijas izstrādi;
2. Par tehnisko informāciju;
3. Par būvprojekta izstrādi (gala maksājums, nododot būvniecības ieceres dokumentāciju);
4. Par autoruzraudzību būvdarbu veikšanas laikā.
Konceptuāli svarīgi pretendentam noteikt katra darba izmaksas un visa piedāvājuma kopējo cenu.
Ja pretendentam, sagatavojot un iesniedzot piedāvājumu iepirkuma procedūrā, nav skaidri uztverama Finanšu piedāvājuma forma, tad katra darba cenu un piedāvājuma kopējo cenu pretendents papildu var norādīt Piedāvājuma vēstulē.
